<classify> CHUO Kikuu cha Dodoma UDOM kinakusudia kuongeza mchango wake katika uchumi wa viwanda nchini kwa kuongeza bajeti yake katika utafi ti na ubunifu wa miradi kuanzia mwaka ujao wa elimu.Kaimu Makamu Mkuu wa Chuo UDOM anayeshughulikia Mipango, Fedha na Utawala, Profesa Ahmed Ame ameeleza mkakati huo katika mahojiano maalumu kuhusu Wiki ya Ubunifu na Utafiti RIW iliyofanyika mwishoni mwa wiki chuoni hapo.Profesa Ame alisema mpango wa kuongeza bajeti kunalenga kuhamasisha wanafunzi wengi zaidi na wahadhiri wao kufanya miradi ya utafiti na ubunifu mingi zaidi. Lengo ni kuongeza idadi ya miradi ya utafiti na ubunifu kwa ajili ya kutafuta majibu na kuondoa changamoto zinazowakabili wananchi na pia zitumike katika kuchangia katika ujenzi wa viwanda na kufikia uchumi wa kati ifikapo 2025, alisema Prof Ame.Katika wiki hiyo ya Ubunifu na Utafiti, wanafunzi na wanataaluma 12, walizawadiwa zawadi ya fedha kutokana na kuibuka washindi kutokana na miradi yao ya ubunifu na utafiti kufanya vizuri.Profesa Ame alisema kutokana na wataaluma hao kufanya vizuri, wataendelea kushindanisha miradi yao ya utafiti na ubunifu katika ngazi mbalimbali chuoni hapo na mashindano hayo yatakamilisha mwishoni mwa mwaka huu.Kwa mujibu wa Prof Ame, vyuo vikuu vina majukumu matatu makubwa yakiwemo ya kufundisha, kufanya utafiti na kutoa huduma kwa jamii, ambazo zinaweza kutolewa bure au kwa njia ya kutoa ushauri.Mkurugenzi wa Utafiti na Machapisho, Ubunifu, Ushauri na Ushirkiano wa Taasisi, Profesa, Flora Fabian, ambaye taasisi yake ndiyo yenye dhamana ya kuandaa Wiki la Watafiti na Wabunifu, alisema ameridhishwa na mafanikio yaliyopatikana katika maonesho hayo ya kitaaluma. Tulikuwa na miradi mingi ya utafiti na ubunifu ambayo imeoneshwa na wanafunzi na wahadhiri katika wiki hii, alisema Fabian.Profesa Fabian alisema lengo kubwa la wiki hiyo ya RIW ili kuwapa hamasa wanafunzi na wahadhiri, kuendelea na uzalishaji na utafutaji wa matokeo ya sampuli za utafiti na ubunifu, ambazo zinachangia katika kuleta maarifa mapya kwa vizazi kilichopo na kijacho, ambayo yatachangia kujenga Tanzania ya viwanda.Alisema wiki hiyo pia liliandaliwa kwa ajili ya kusaidia ubunifu na kuleta sampuli mpya, ambao zitajaza nafasi iliyopo katika chuo na katika kituo cha uzalishaji ubunifu mpya, taasisi ambayo inaandaa wanafunzi na wahadhiri kwa ajili ya kufanya ubunifu.Fabian alisema katika siku zijazo, wiki ya wabunifu na watafiti itafanyika mwanzoni mwa msimu mpya wa masomo, kuwapa nafasi ya kutosha washiriki, tofauti na mwaka huu ambapo wiki hiyo iliingiliwa na matukio mengine yakiwamo ya kusajili na kuingiza wanafunzi wapya.  <topic>: kitaifa 